Verpa bohemica

Verpa bohemica Morchellaceae familiako onddo espezie bat da Ez da gomendatzen jatea, babestu beharreko espeziea da, bakana baita.

Sinonimoa: Ptychoverpa bohemica.

 Deskribapena 
Kapela: 5 eta 20 cm bitarteko garaierakoa, 2 eta 5 cm bitarteko garaierako kapela eta diametroa berriz oinaren lodieraren araberakoa izaten da, goialdean titare bat bezala bat egiten du oinarekin. Kanpoko azala marroi-horixka kolorekoa edo marroi-okre antzekoa eta luzetarako saihetsak ditu, izurtuak, irregularrak, barnealde leuna duten gelaxka estuak eta luzangak osatuz, zuri-krema kolorekoa.

Hanka: Zilindrikoa, 5 eta 12 (20) cm bitarteko garaierakoa eta 3 eta 6 (9) cm bitarteko lodierakoa, solidoa, gero barnehutsa, pixka bat sabelduna oinarrian, gainazal leuna, zetaduna; zuritik okre kolorera doana eta goialdean sare zurixka batekin. Barnealdea kotoi itxurakoa eta zurixka.

Haragia: Hauskorra, zurixka; hautemanezineko usaina du eta zapore gozoa.

Etimologia: Bohemia epitetoa, latinetik dator, "bohemicus" hitzetik, Bohemiatik, Europako Erdialdeko eskualde batetik.

 Jangarritasuna 
Jateko bikaina, baldin eta asko egosten bada.

 Nahasketa arriskua 
Morchella hybrida delakoarekin nahas daiteke, honek kapela konikoa du.

 Sasoia eta lekua 
Udaberrian hazten da, makaldietan edo ibaitik hurbil dauden beste zuhaitz batzuen azpian agertzen da.

 Banaketa eremua 
Kanada, Alaska, Ameriketako Estatu Batuak, Europa, Errusia, Kaukasia, Turkia, Kazakhstan, Kirgizistan, Japonia eta Thailand.

 Espeziearen egoera 
Aranzadi Elkartearen arabera, Verpa bohemica desagertzeko arriskuan dauden onddoen eusko-kantauriar Zerrenda Gorrian dago.Zerrenda Gorria, Aranzadi Zientzia Elkartea Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

 Erreferentziak 

 Kanpo estekak 

Kategoria:Morchellaceae
Kategoria:Onddo jangarriak
Kategoria:Kanadako onddoak
Kategoria:Alaskako onddoak
Kategoria:Ameriketako Estatu Batuetako onddoak
Kategoria:Europako onddoak
Kategoria:Errusiako onddoak
Kategoria:Kaukasoko onddoak
Kategoria:Turkiako onddoak
Kategoria:Kazakhstango onddoak
Kategoria:Kirgizistango onddoak
Kategoria:Japoniako onddoak
Kategoria:Thailandiako onddoak